Paartjie beroof, vrou verkragArgieffoto Kapt. Rheineth Motlana, woordvoerder van die polisie, sê die voorval het Woensdagaand langs die R80 in Soshanguve, noord van Pretoria, plaasgevind. Hy sê die paartjie is deur twee mans genader en van hulle bankkaarte en kontant beroof. Een van die mans was gewapen en het die kêrel gedwing om saam met hom na ŉ OTM te gaan om kontant te onttrek. Die ander man het saam met die vrou agtergebly. Die kêrel het met sy terugkeer uitgevind dat sy vriendin verkrag is. Die verdagtes het van die toneel gevlug. Die polisie ondersoek ŉ saak van roof en verkragting.